Document ID: 31978L0612

NEUVOSTON DIREKTIIVI,
annettu 29 päivänä kesäkuuta 1978,
elintarvikkeissa sallittuja emulgointi-, stabilointi-, sakeuttamis- ja hyytelöimisaineita koskevan jäsenvaltioiden lainsäädännön lähentämisestä annetun direktiivin 74/329/ETY muuttamisesta ensimmäisen kerran (78/612/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
ottaa huomioon talous- ja sosiaalikomitean lausunnon(2),
sekä katsoo, että
direktiivin 74/329/ETY(3) liite I sisältää luettelon elintarvikkeissa sallituista emulgointi-, stabilointi-, sakeuttamis- ja hyytelöimisaineista, joiden käytön jäsenvaltiot voivat sallia,
näyttää siltä, että direktiivin 74/329/ETY liitteen I tiettyjen määräysten sanamuoto voi aiheuttaa ristiriitaisia tulkintoja, ja että nämä määräykset on sen vuoksi muotoiltava selkeämmin,
ottaen huomioon uusimman tieteellisen rasvahappojen mono- ja diglyseridien etikkahappo- ja viinihappoesteriseosten turvallisuutta koskevan tiedon, niiden käyttö voidaan sallia sisällyttämällä ne kohtaan E 472 f,
polyfosfaatteja koskeva viittaus (E 450) edellä mainitussa liitteessä I on muotoiltava täsmällisemmin ottaen huomioon kaupallinen käytäntö,
karrageenin (E 407) puhtausvaatimukset soveltuvat myös furselleraanille (E 408); sen vuoksi E 408 ei ole nyt tarpeen,
tamarindinsiemenjauhoa (E 411) ja stearoyyli-2-laktyylihappoa (E 480) ei ole enää kaupallisesti saatavana elintarvikekäyttöön, etyyliselluloosalla (E 462) ei ole teknistä vaikutusta emulgointiaineena, stabilointiaineena, sakeuttamisaineena tai hyytelöimisaineena,
sokerien lisääminen siten kuin se on määritelty direktiivissä 73/437/ETY(4) on tarpeen, erityisesti käytettäessä karrageenia (E 407), pektiiniä (E 440 a) ja amidoitua pektiiniä (E 440 b), sen varmistamiseksi, että käyttäjät saavat valmisteen, jolla on pysyvät hyytelöimisominaisuudet, ja
on tarkoituksenmukaista käyttää näistä valmisteista tässäkin tapauksessa nimityksiä "karrageeni", "pektiini" ja "amidoitu pektiini"; näiden valmisteiden käyttäjille tulisi kuitenkin ilmoittaa sokerien lisäämisestä, vaikka on epäkäytännöllistä vaatia käytetyn sokerin määrän ilmoittamista, sillä se voi vaihdella kyseisten aineiden luontaisten hyytelöimisominaisuuksien mukaan,
ON ANTANUT TÄMÄN DIREKTIIVIN:
1 artikla
Lisätään direktiivin 74/329/ETY 2 artiklaan virke seuraavasti:
"3. Kuitenkin liitteessä I olevan numeron E 440 B kohdalla mainittujen aineiden osalta neuvosto perustamissopimuksen 100 artiklassa määrätyn menettelyn mukaisesti voi päättää 31 päivään joulukuuta 1982 mennessä ja komission tutkimuksen jälkeen poistaa sen liitteestä tai muuttaa sen asemaa."
2 artikla
Muutetaan direktiivin 74/329/ETY 6 artiklaa seuraavasti:
1. Korvataan 1 kohdan a alakohdan kolmas luetelmakohta seuraavasti:
"- niissä saa olla enintään 50 mg/kg kuparia ja sinkkiä yhteensä, kuitenkin niin, että sinkin määrä ei milloinkaan saa olla suurempi kuin 25 mg/kg, lukuun ottamatta niitä poikkeustapauksia, jotka johtuvat b alakohdassa tarkoitettujen erityisten puhtausvaatimusten vahvistamisesta;".
2. Korvataan 1 kohdan b alakohta seuraavasti:
"b) erityiset puhtausvaatimukset, jotka on vahvistettu 7 artiklan 1 kohdan mukaisesti;".
3. Lisätään kohta seuraavasti:
"3. Jäsenvaltioiden on myös säädettävä, että liitteessä I olevien numeroiden E 407 ja E 440 kohdalla luetellut aineet voivat vakiointitarkoituksessa sisältää yhtä tai useampaa direktiivissä 73/437/ETY määriteltyä sokeria.".
3 artikla
Muutetaan direktiivin 74/329/ETY 8 artiklaa seuraavasti:
1. Korvataan 1 kohdan b alakohta seuraavasti:
"b) aineen numero ja nimi siten kuin liitteessä I annetaan, tarkennettuna sellaisten aineiden osalta, joihin on lisätty sokereita vakiointitarkoituksessa 6 artiklan 3 kohdan nojalla, lisäämällä nimeen ilmaisu "vakioitu soker(e)illa";".
2. Lisätään 1 kohtaan alakohta seuraavasti:
"d) soveltuva ilmoitus liitteessä I olevan numeron E 420 ii kohdalla tarkoitetusta aineesta, jos se hydrolyysin jälkeen sisältää kokonaissokeripitoisuustason, joka on yli 1 prosenttia;".
3. Korvataan 1 kohdan d alakohta seuraavasti:
"e) jos liitteessä I lueteltuja aineita, riippumatta siitä onko niitä vakioitu sokereilla 6 artiklan 3 kohdan mukaisesti, sekoitetaan toistensa kanssa, muiden lisäaineiden kanssa ja tarvittaessa sellaisten aineiden kanssa, joihin nämä muut lisäaineet voidaan liuottaa tai laimentaa:
- aineen numero tai nimi siten kuin liitteessä I esitetään, sekä tarvittaessa 1 kohdan b alakohdassa tarkoitettu maininta;
- jokaisen muun lisäaineen nimi ja tarvittaessa aineet, joihin nämä lisäaineet voidaan liuottaa tai laimentaa;
- jokaisen aineosan prosenttiosuus, jos tämä vaatimus sisältyy muita lisäaineryhmiä koskeviin säännöksiin;".
4. Lisätään 2 kohdan ensimmäiseen alakohtaan virke seuraavasti:
"Niiden aineiden osalta, joihin on lisätty 6 artiklan 3 kohdan nojalla sokereita, tämä prosenttiluku sisältää sokerin, jota on käytetty vakiointiin.".
4 artikla
Lisätään 9 artiklaan alakohta seuraavasti:
"e) pektiiniä sisältävät valmisteet, jotka on saatu omenan puristusjätteestä tai kuivatuista sitrushedelmien kuorista taikka niiden seoksesta laimealla happokäsittelyllä, jota seuraa osittainen neutralointi natrium- ja kaliumsuoloilla.".
5 artikla
Korvataan direktiivin 74/329/ETY liite I tämän direktiivin liitteellä.
6 artikla
Jäsenvaltioiden on yhden vuoden kuluessa tämän direktiivin tiedoksi antamisesta muutettava lainsäädäntönsä edellä olevien säännösten mukaiseksi ja ilmoitettava tästä komissiolle viipymättä. Muutettua lainsäädäntöä on sovellettava kahden vuoden kuluttua tämän direktiivin tiedoksi antamisesta.
7 artikla
Tämä direktiivi on osoitettu kaikille jäsenvaltioille.
Tehty Luxemburgissa 29 päivänä kesäkuuta 1978.

Labels: 17
15